b"\n_START_ARTICLE_\nSagumas\n_START_PARAGRAPH_\nSagumas (lot. sagum), sagas\xc2\xa0\xe2\x80\x93 apsiaustas, kur\xc4\xaf paprastai vilk\xc4\x97davo Romos kareiviai ir \xc5\xbeemesnieji karininkai Romos respublikos ir ankstyvaisiais Romos imperijos laikais._NEWLINE_Sagumas buvo laikomas karo drabu\xc5\xbeiu, prie\xc5\xa1ingai negu toga, kuri buvo laikoma taikos drabu\xc5\xbeiu. Vyresnieji karininkai ir generolai vilk\xc4\x97davo paludament\xc4\x85 (lot. paludamentum). Italijoje vykstant karui visi Romos pilie\xc4\x8diai net ir miestuose vilk\xc4\x97davo sagumus (i\xc5\xa1imtis buvo tik konsulai). Taip vykstant S\xc4\x85junginink\xc5\xb3 karui 357\xe2\x80\x93355\xc2\xa0m.p.m.e. sagumus vilk\xc4\x97jo dvejus metus._NEWLINE_Sagumas buvo paprastas sta\xc4\x8diakampis storo audeklo gabalas, susegamas odine, kartais galb\xc5\xabt metaline s\xc4\x85saga ir d\xc4\x97vimas ant \xc5\xa1arv\xc5\xb3. Vilkint sagum\xc4\x85 priekis b\xc5\xabdavo atviras. Audeklas b\xc5\xabdavo i\xc5\xa1 aud\xc5\xbeiamas neskalbtos vilnos, persisunkusios lanolinu, d\xc4\x97l ko b\xc5\xabdavo sunkiai per\xc5\xa1lampantis. Sagumai tradici\xc5\xa1kai b\xc5\xabdavo raudoni.\n_START_SECTION_\nKiti sagumai\n_START_PARAGRAPH_\nGenerol\xc5\xb3 ir vyresni\xc5\xb3j\xc5\xb3 karinink\xc5\xb3 vilkimus apsiaustus irgi kartais vadino sagumais, nors da\xc5\xbeniau juos vadino ma\xc5\xbeybiniu pavadinimu lot. sagulum 'ma\xc5\xbeas sagumas'._NEWLINE_Europos \xc5\xa1iaurini\xc5\xb3 taut\xc5\xb3 vilkimus apsiaustus taip pat vadindavo sagumais. Pvz., Tacitas min\xc4\x97jo german\xc5\xb3 sagumus._NEWLINE_Kartais sagumais vadindavo verg\xc5\xb3 ir skurd\xc5\xbei\xc5\xb3 Romos gyventoj\xc5\xb3 vilkimus vir\xc5\xa1utinius drabu\xc5\xbeius."